Wat maak dié hotel so uniek
Ons kamer waarin ons gebly het, het oor Thesen's Island se strandmeer uitgekyk. Wat 'n kontras is van die hotel se interieur wat baie modern en funky is. Dit is 'n pragtige uitsig om op jou balkon te sit en uit te kyk na oor die water, veral as jy opsoek is na 'n wegbreek, weg van die stad se gejaag. Alhoewel Knysna self nie 'n klein dorp is nie, is Thesen's Island wel 'n klein gedeelte en ietsie uniek, net soos die hotel.
Hoeveel kamers is daar?
Ons het die Saterdag fiets gaan ry. So entjie van die eiland ook afgery op pad dorp se kant toe. Wat 'n pragtige en redelik maklike rit is as jy bietjie meer aan die fiks kant is. Jy kan fietse huur by die hotel en hulle sal jou met vriendelikheid aanbeveel waar om te ry en waar om nie te ry nie..
Daar is ook 'n groot swembad waar jy kan ontspan. 'n Skemerkelkie geniet op die houtdek terwyl jy oor die swembad en strandmeer uitkyk. Die kamer waarin ons gebly het, het 'n dubbelbed gehad en 'n lekker ruim badkamer met 'n bad en stort. Die Wes-Kaap het 'n droogte op die oomblik so daar is nie 'n prop in die badkamer nie. Doen jou deel om water te bespaar.
Hulle spa is uit die boonste rakke. Ons het albei 'n 60 minute vol lyf massering gehad wat elke liewe stres knoppie wat ons kon hê uitgedruk het. Dit was so ontspannend en die massage dames was baie professioneel. Hulle het heelwat massering opsies beskikbaar by hulle spa. So maak seker jy boek jou massering sommer as jy jou hotelkamer boek.
Dit is 'n baie oulike hotel en definitief iets uniek. As jy nie een is wat hou van klein vertrekke nie, sou ons aanbeveel jy boek een van hulle luukse suites, sodat jy meer spasie het, want die kamer waar ons ingebly het is baie mooi, maar kan dalk bietjie knap wees as jy gewoond is aan ruimte.